**KĖDAINIŲ RAJONO SAVIVALDYBĖS**

**ŠVIETIMO PAŽANGOS 2023 METŲ ATASKAITA**

Kėdainių rajono savivaldybės švietimo pažangos 2023 metų ataskaita parengta pagal Kėdainių rajono savivaldybės prioritetus, atsižvelgiant į strateginius siekius, švietimo lygmens susitarimus, praktiką ir tradicijas, rajono savivaldybės mokyklų tinklo pertvarkos plano rezultatus ir perspektyvas, Švietimo skyriaus veiklos ataskaitas, kai kuriuos numatytus rajono savivaldybės švietimo stebėsenos rodiklius ir jų rezultatus.

Kėdainių rajono savivaldybės 2024–2026 metų strateginio veiklos plano programoje „Švietimas ir ugdymas“ nustatyti du strateginiai švietimo plėtros tikslai: 1) plėtoti kokybišką, visiems prieinamą, tęstinę švietimo sistemą savivaldybėje; 2) tobulinti ugdymo(si) infrastruktūrą, aplinką, diegti inovacijas, – ir tęstiniai uždaviniai.

Vadovaujantis Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, parengtas rajono savivaldybės mokyklų tinklo pertvarkos 2021–2025 metų bendrasis planas, kurio **strateginis tikslas** – sudaryti sąlygas plėtoti kokybišką privalomąjį ir visuotinį švietimą, siekti sukurti saugią mokyklą, mažinti socialinę atskirtį, didinti švietimo prieinamumą ir įvairovę už protingą, valstybei ir rajono savivaldybei pakeliamą kainą, racionaliai naudojant švietimui skirtas lėšas.

Pažangos ataskaitoje pateikiama rajono savivaldybės švietimo būklė ir kaitos analizė. Pirmiausia orientuojamasi į stebėsenos rodiklių ataskaitas, kaskart nurodomi svarbiausi informaciniai šaltiniai.

**ŠVIETIMO SISTEMOS DĖMENYS**

1. **Švietimo kontekstas (parodo išorines sąlygas ir reikmes, darančias poveikį švietimo sistemos procesams)**

Pasirinkti keli itin svarbūs konteksto duomenys, atspindintys demografinę situaciją, nes tai iš dalies lemia švietimo tinklo nustatymo kriterijus ir ugdymo(si) organizavimą rajono savivaldybėje. Nenagrinėjamas socialinis, visuomeninis, ekonominis, kultūrinis, technologinis ir politinis kontekstas, tačiau sociokultūrinė aplinka neretai gali būti esminiai dėmenys, turintys įtakos švietimui.

**1.1. Gyventojų skaičiaus pokytis**

|  |  |  |
| --- | --- | --- |
| **Metai** | **Deklaravusių gyv. vietą Kėdainių rajono savivaldybėje gyventojų skaičius metų pradžioje** | **Deklaravusių gyv. vietą Kėdainių mieste gyventojų skaičius metų pradžioje** |
| 2024 | 48 519 | 22 649 |
| 2023 | 49 226 | 22 836 |
| 2022 | 49 370 | 23 233 |
| 2021 | 50 012 | 23 676 |
| 2020 | 50 519 | 24 010 |

*Šaltinis: Gyventojų registras.*

Kėdainių rajono savivaldybėje savo gyvenamąją vietą deklaravusių asmenų skaičius mažėja. Per 2022 m. sumažėjo 144 žmonėmis (0,3 proc.), o per 2023 m. – 707 žmonėmis (1,4 proc.).

Kaime gyvenamąją vietą yra deklaravę 53 proc. gyventojų, tačiau kaimo mokyklose mokosi 31 proc. mokinių. Nesant darbo vietų kaime, dauguma tėvų, vykdami į darbą rajono centre, vaikus veža į miesto švietimo įstaigas. Tai turi įtakos ir rajono savivaldybės mokyklų tinklo pertvarkai, ugdymo organizavimui.

**1.2. Gimusiųjų skaičius**

Kėdainių rajono savivaldybės administracijos Civilinės metrikacijos ir archyvo skyriaus padarytuose gimimo įrašuose išskiriami vaikai, registruoti užsienio valstybėje, o vėliau įtraukti į apskaitą Lietuvoje.

*Šaltinis: Kėdainių rajono savivaldybės administracijos Civilinės metrikacijos ir archyvo skyrius.*

Rajono savivaldybėje gimstančiųjų skaičius kasmet mažėja, 2023 m. jau nesiekia 300 (sumažėjo 25,5 proc.).

**Išvada.** Artimiausiu metu steigti naujų ugdymo įstaigų nereikės.

1. **Indėlis į švietimą (parodo pastangas ir (arba) išteklius, reikalingus švietimo sistemai veikti ir tikslams pasiekti)**

Nuosekliai aptariamas mokyklų tinklas, mokinių skaičiaus kaita, ugdymo pagal programas aprėptis, neformalusis švietimas, švietimo įstaigų personalas, mokinių vežimas, kai kurie švietimo finansavimo niuansai.

**2.1. Bendrojo ugdymo mokyklų 1–8 klasių komplektų, kurie yra jungtiniai, dalis**

|  |  |  |  |
| --- | --- | --- | --- |
|  | 2021–2022 | 2022–2023 | 2023–2024 |
| **Kėdainių r. sav.** | 3,33 | 3,45 | 4,12 |
| **Lietuva** | 3,5 | 1,9 | 1,6 |

*Šaltinis: ŠVIS.*

Jungtinės pradinės klasės yra kaimo vietovėse esančiose mokyklose ir mokyklų skyriuose. Jų nemažėja, nes 1–4 klasių mokiniams užtikrinama galimybė lankyti mokyklą arčiau gyvenamosios vietos. Rajono savivaldybės mokyklų tinklo pertvarkos 2021–2025 metų bendrajame plane numatytas rezultato rodiklis – 0 proc. – nepasiektas.

Dėl mažėjančio mokinių, besimokančių pagal pradinio ugdymo programą skaičiaus, pasiekti numatytą rodiklį bus labai sunku.

**2.2. Bendrojo ugdymo mokyklų klasių komplektų, kuriuose yra mažiau kaip 8 mokiniai, dalis**

|  |  |  |  |
| --- | --- | --- | --- |
|  | 2021–2022 | 2022–2023 | 2023–2024 |
| **Kėdainių r. sav.** | 3,1 | 0,5 | 0,5 |
| **Lietuva** | 3,2 | 2,1 | 2,1 |

*Šaltinis: ŠVIS.*

2022 ir 2023 m. buvo 1 nepilnas 9–10 (I–II gimn.) klasių komplektas, kurio išlaikymui mokymo lėšas skyrė Savivaldybė.

2021 m. buvo septyni nepilni klasių komplektai.

Rajono savivaldybės mokyklų tinklo pertvarkos 2021–2025 metų bendrajame plane numatytas rezultato rodiklis 2023 m. – 0 proc. Rodiklis nepasiektas.

**2.3.** **Naujai komplektuojamų priešmokyklinio ugdymo grupių, kuriose yra ne daugiau kaip 20 mokinių, dalis**

|  |  |  |  |
| --- | --- | --- | --- |
|  | 2021–2022 | 2022–2023 | 2023–2024 |
| **Kėdainių r. sav.** | 55,0 | 70,0 | 85,7 |
| **Lietuva** | 84,4 | 83,4 | 87,9 |

*Šaltinis: ŠVIS.*

Rajono savivaldybėje siekiama sudaryti galimybę mokiniams gauti kokybišką priešmokyklinį ugdymą. Rugsėjo 1 d. duomenimis naujai komplektuojamose priešmokyklinio ugdymo grupėse iki 20 vaikų 2023 m. buvo 18 iš 21 (85,7 proc.); 2022 m. 14 grupių iš 20, (70 proc.); 2021 m. 11 grupių iš 20 (55 proc.). Lyginant 2022 m. ir 2023 m. pasisekė padidinti priešmokyklinio ugdymo grupių, kuriose yra ne daugiau kaip 20 mokinių dalį 15,7 procento, tačiau nuo šalies rodiklio dar atsiliekame.

**2.4. Naujai komplektuojamų bendrojo ugdymo mokyklų bendrosios paskirties 1 klasių komplektų, kuriuose yra ne daugiau kaip 24 mokiniai, dalis**

|  |  |  |  |
| --- | --- | --- | --- |
|  | 2021–2022 | 2022–2023 | 2023–2024 |
| **Kėdainių r. sav.** | 100,0 | 100,0 | 100,0 |
| **Lietuva** | 89,4 | 89,3 | 91,0 |

*Šaltinis: ŠVIS.*

Rajono savivaldybėje kasmet nustatomas klasių komplektų skaičius bendrojo ugdymo mokyklose. 2021–2023 m. visuose 1 klasių komplektuose buvo ne daugiau nei 24 mokiniai. Šio rodiklio reikšmė savivaldybėje yra 100 proc. ir viršija šalies rodiklį.

**2.5. Ikimokykliniame ir priešmokykliniame ugdyme dalyvaujančių 3–5 metų vaikų dalis**

|  |  |  |  |
| --- | --- | --- | --- |
|  | 2021–2022 | 2022–2023 | 2023–2024 |
| **Kėdainių r. sav.** | 92,3 | 94,6 | 96,1 |
| **Lietuva** | 90,9 | 91,2 | 95,3 |

*Šaltinis: ŠVIS.*

Rajono savivaldybė reikiamą dėmesį skiria ikimokyklinio ugdymo prieinamumui didinti. Didėja ikimokyklinio amžiaus (3–5 metų) vaikų, dalyvaujančių ikimokyklinio ugdymo programose. Pagal šį rodiklį viršijame šalies vidurkį.

**2.6. Savivaldybės mokyklose ugdomų 3–5 metų vaikų, kurių deklaruota gyvenamoji vieta yra kitoje savivaldybėje, dalis**

|  |  |  |  |
| --- | --- | --- | --- |
|  | 2021–2022 | 2022–2023 | 2023–2024 |
| **Kėdainių r. sav.** | 6,76 | 7,76 | 10,5 |  |
| **Lietuva** | 6,30 | 7,70 | 8,5 |  |

*Šaltinis: ŠVIS.*

Kėdainių rajono savivaldybės ugdymoįstaigose ugdomų kitų savivaldybių vaikų dalis kiekvienais metais didėja, rodiklis viršija šalies vidurkį.

**2.7. Savivaldybės 3–5 metų vaikų, ugdomų ne savivaldybės mokyklose, dalis**

|  |  |  |  |
| --- | --- | --- | --- |
|  | 2021–2022 | 2022–2023 | 2023–2024 |
| **Kėdainių r. sav.** | 3,96 | 4,58 | 3,5 |
| **Lietuva** | 6,60 | 8,20 | 9,1 |

*Šaltinis: ŠVIS.*

Savivaldybės vaikų, ugdomų pagal ikimokyklinio ir priešmokyklinio ugdymo programas kitų savivaldybių institucijose, dalis nėra didelė, rodiklis mažesnis už šalies.

**2.8. Neformaliojo švietimo veikloje dalyvaujančių mokinių dalis**

|  |  |  |  |
| --- | --- | --- | --- |
|  | 2021–2022 | 2022–2023 | 2023–2024 |
| **Kėdainių r. sav.** | 78,17 | 75,5 | 74,5 |
| **Lietuva** | 61,90 | 62,2 | 63,8 |

*Šaltinis: ŠVIS.*

Švietimo skyrius kuruoja 3 neformaliojo vaikų švietimo mokyklas: Dailės, Kalbų ir Muzikos. 2023 m. spalio 1 d. jose mokėsi 1 411 mokinių. Kėdainių suaugusiųjų ir jaunimo mokymo centro neformaliojo vaikų švietimo skyriuje mokėsi 203 mokiniai, Kėdainių šviesiosios gimnazijos Sėkmės ir lyderystės mokykloje – 106. Bendrojo ugdymo mokyklose būrelius lankė 2 745 mokiniai.

2023 m. Savivaldybei buvo skirta 261,6 tūkst. Eur valstybės biudžeto lėšų, numatytų neformaliajam vaikų švietimui (NVŠ). 28 NVŠ teikėjai vykdė 67 programas, kuriose vidutiniškai dalyvavo 1 740 mokinių. Atkreiptinas dėmesys, kad apie 200 mokinių, turinčių vidutinių, didelių ir labai didelių specialiųjų ugdymosi poreikių, buvo skirti 2 NVŠ krepšeliai.

NVŠ veiklose, organizuojamose mokyklos ir kitų švietimo teikėjų, dalyvauja 74,5 proc. Savivaldybės bendrojo ugdymo mokyklų mokinių.

Rodiklis šiek tiek sumažėjo, mažiau mokinių lanko neformaliojo švietimo būrelius bendrojo ugdymo mokyklose, tačiau išlieka didesnis už šalies vidurkį.

**2.9. Jaunesnių nei 50 metų bei 50 metų ir vyresnio amžiaus mokytojų skaičiaus santykis**

|  |  |  |  |
| --- | --- | --- | --- |
|  | 2021–2022 | 2022–2023 | 2023–2024 |
| **Kėdainių r. sav.** | 0,57 | 0,53 | 0,54 |
| **Lietuva** | 0,67 | 0,66 | 0,63 |

*Šaltinis: ŠVIS.*

2023 m. padidintos lėšos Kėdainių rajono savivaldybės mokytojų pritraukimo ir motyvacijos programos įgyvendinimui, kadangi pensinio amžiaus sulaukę mokytojai palieka mokyklas ir Kėdainių rajono savivaldybės bendrojo ugdymo mokyklose jaučiamas trūkumas švietimo pagalbos specialistų, matematinio, gamtamokslinio ir visuomeninio ugdymo mokytojų.

**2.10. Daugiau kaip 2 metų pedagoginio darbo stažą turinčių darbuotojų dalis**

|  |  |  |  |
| --- | --- | --- | --- |
|  | 2021–2022 | 2022–2023 | 2023–2024 |
| **Kėdainių r. sav.** | 94,74 | 93,07 | 91,0 |
| **Lietuva** | 91,6 | 89,0 | 88,6 |

*Šaltinis: ŠVIS.*

Pedagogų personalo politikos įgyvendinimas neveiksmingas. Nedaug jaunų žmonių savo ateitį sieja su mokytojo darbu, todėl savivaldybės mokyklose daugėja vyresnio amžiaus mokytojų.

**2.11. Švietimo įstaigų, kuriose nėra nuolatinio vadovo daugiau kaip 12 mėnesių, dalis nuo bendro švietimo įstaigų skaičiaus**

|  |  |  |  |
| --- | --- | --- | --- |
|  | 2021–2022 | 2022–2023 | 2023–2024 |
| **Kėdainių r. sav.** | 0,0 | 0,0 | 0,0 |  |
| **Lietuva** | 3,7 | 3,7 | 4,5 |  |

*Šaltinis: ŠVIS.*

Per trejus metus Kėdainių rajono savivaldybėje nebuvo švietimo įstaigų, kurios daugiau kaip 12 mėnesių neturėtų nuolatinio vadovo.

**2.12. Švietimo įstaigų skaičius pagal tipus ir jų kaita per 5 metus**

Rajono savivaldybės mokyklų tinklo 2021–2025 metų pertvarkos bendrajame plane vienas uždavinių: užtikrinti darnią mokyklų sistemą, pagrįstą švietimo paslaugų kokybe. 2023 m. visose seniūnijose buvo mokykla, vykdanti pradinio ar pagrindinio arba pradinio, pagrindinio ir vidurinio ugdymo programas. Tarp plano prioritetų – vienodų mokymosi sąlygų visiems mokiniams užtikrinimas; galimybių mokytis arčiau gyvenamosios vietos pagal pradinio ugdymo programą pilnose klasėse sudarymas; mokyklos kaip organizacijos veiklos kokybės tobulinimas.

|  |  |  |  |  |  |
| --- | --- | --- | --- | --- | --- |
|  | 2019-09-01 | 2020-09-01 | 2021-09-01 | 2022-09-01 | 2023-09-01 |
| Gimnazija | 6 | 6 | 6 | 6 | 6 |
| Suaugusiųjų ir jaunimo mokymo centras | 1 | 1 | 1 | 1 | 1 |
| Progimnazija | 3 | 3 | 3 | 3 | 3 |
| Pagrindinė mokykla | 6 | 6 | 6 | 5 | 4 |
| Mokykla-darželis | 1 | 1 | 1 | 1 | 1 |
| Lopšelis-darželis | 7 | 7 | 7 | 7 | 7 |
| Švietimo pagalbos tarnyba | 1 | 1 | 1 | 1 | 1 |
| Neformaliojo vaikų švietimo mokykla | 4 | 3 | 3 | 3 | 3 |
| **Iš viso** | **29** | **28** | **28** | **27** | **26** |
| BU skyrius | 5 | 3 | 3 | 3 | 3 |
| IU skyrius | 8 | 10 | 10 | 10 | 12 |

Per 5 metus sumažėjo trimis švietimo įstaigomis: 2 pagrindinės mokyklos tapo skyriais; 1-a neformaliojo vaikų švietimo mokykla tapo Kultūros ir sporto skyriui priklausančia biudžetine įstaiga.

2023 m. rugsėjo 1 d. Švietimo skyrius koordinavo 26 švietimo įstaigų veiklą. Rajono savivaldybėje veikė 6 gimnazijos, Suaugusiųjų ir jaunimo mokymo centras, 3 progimnazijos, 4 pagrindinės mokyklos, 1 mokykla-darželis, 7 lopšeliai-darželiai, 3 neformaliojo vaikų švietimo mokyklos ir Kėdainių švietimo pagalbos tarnyba. Ikimokyklinio ir priešmokyklinio ugdymo grupės veikė Josvainių ir Šėtos socialiniuose ir ugdymo centruose. Neformaliojo vaikų švietimo ir formalųjį švietimą papildančias neformaliojo švietimo programas vykdė Kėdainių sporto centras.

Rajono savivaldybėje veikia ne rajono savivaldybei priklausančios švietimo institucijos: Kėdainių profesinio rengimo centras, Lietuvos mokinių neformaliojo švietimo centro Broniaus Oškinio vaikų aviacijos skyrius, VšĮ „Alternatyviojo ugdymo centras“ ir VšĮ „Pažinimo taku“ (*Šaltinis: Kėdainių rajono savivaldybės administracijos Švietimo skyrius*).

**2.13. Mokinių pasiskirstymas pagal ugdymo programas (ikimokyklinio, priešmokyklinio, pradinio, pagrindinio, vidurinio) per 3 metus**

|  |  |  |  |
| --- | --- | --- | --- |
| **Ugdymo programos pavadinimas** | **Mokinių skaičius** | | |
| **2021-09-01** | **2022-09-01** | **2023-09-01** |
| Ikimokyklinio ugdymo | 1 459 | 1 410 | 1 343 |
| Priešmokyklinio ugdymo | 431 | 421 | 424 |
| Pradinio ugdymo | 1 708 | 1 752 | 1 738 |
| Pagrindinio ugdymo I dalis | 1 865 | 1 855 | 1 846 |
| Pagrindinio ugdymo II dalis | 897 | 872 | 853 |
| Vidurinio ugdymo | 702 | 710 | 698 |
| Socialinių įgūdžių ugdymo | 8 | 14 | 18 |
| Iš viso | **7 070** | **7 034** | **6920** |

*Šaltinis: Kėdainių rajono savivaldybės administracijos Švietimo skyrius.*

Mokinių 2021–2023 m. mažėjo. 2023 m. rugsėjo 1 d. Savivaldybės švietimo įstaigose mokėsi 140 vaikų, atvykusių iš Ukrainos dėl Rusijos Federacijos karinių veiksmų Ukrainoje. 55 vaikai mokėsi privačiose švietimo įstaigose.

**2.14. Vieno mokinio išlaikymo kaina švietimo įstaigose**

*Šaltinis: Kėdainių rajono savivaldybės administracijos Biudžeto ir finansų skyrius.*

Vienas rajono savivaldybės mokyklų tinklo pertvarkos 2021–2025 metais bendrojo plano prioritetų – veiksmingesnis ir racionalesnis mokymo lėšų ir mokyklų aplinkai išlaikyti skirtų lėšų naudojimas.

2023 m. vidutinė vieno mokinio išlaikymo kaina – 4 367 Eur, iš kurių 2 660 Eur – mokymo lėšos, 1 707 Eur – aplinkos.

2022 m. vidutinė vieno mokinio išlaikymo kaina – 3 847 Eur (2 475 Eur – mokymo lėšos, 1372 Eur – aplinkos).

2021 m. vidutinė vieno mokinio išlaikymo kaina 3 194 Eur (2 024 Eur – mokymo lėšos, 1 170 – aplinkos Eur.

Vieno mokinio išlaikymas ir toliau išlieka brangiausias kaimo pagrindinėse mokyklose, kuriose dėl mažo mokinių skaičiaus suformuotos jungtinės ir (ar) nepilnos klasės. Mokykloms trūksta mokymo lėšų, tenka išgyventi pagal skiriamą finansavimą. Rajono savivaldybės mokyklų tinklo pertvarkos bendrojo plano pakoreguotame 1 priede kai kuriose mokyklose numatyti reorganizacijos procesai.

**2.15. Mokinių, dalyvavusių vasaros stovyklose, dalis (proc.)**

2023 m. iš Savivaldybės biudžeto lėšų finansuotos (konkurso būdu atrinktos) 25 vaikų vasaros poilsio ir užimtumo stovyklų programos (2022 m – 36; 2021 m. – 20; 2020 m. – 32) ir 10 dieninių vasaros poilsio stovyklų vaikams, gaunantiems nemokamą maitinimą. Stovyklose dalyvavo 887 vaikai, t. y. 18 proc. bendrojo ugdymo mokyklų 1–12 kl. mokinių (2022 m. – 941 (19 proc.); 2021 m. – 553 (11 proc.); 2020 m. – 740 (14 proc.)).

Atsižvelgiant į įtraukiojo švietimo plėtros gaires, sudarytos sąlygos vaikų vasaros poilsio ir užimtumo stovyklose dalyvauti didelių ir labai didelių specialiųjų ugdymosi poreikių turintiems vaikams. 2023 m. stovyklose dalyvavo 54 didelių ir labai didelių specialiųjų ugdymosi poreikių turintys vaikai, (2022 m. –32; 2021 m. – 37;). *Pokytis ženklus*.

(*Šaltinis: Kėdainių rajono savivaldybės administracijos Švietimo skyrius*).

Vaikų vasaros poilsio ir užimtumo stovykloms iš rajono savivaldybės biudžeto 2020 m. ir 2021 m. buvo skirta po 25 tūkst. Eur. 2022 m. ir 2023 m. stovykloms paskirta po 50 tūkst. Eur. *Nors 2023 m. lėšos iš Savivaldybės biudžeto liko nepakitusios, stovyklų skaičius sumažėjo dėl išaugusių kainų.*

**Išvada.** Siekiant veiksmingai naudoti ugdymo ir ūkio lėšas, sumažinti jungtinių klasių skaičių, būtina spartinti tinklo pertvarką: priimti ryžtingus sprendimus dėl klasių komplektavimo, veiksmingo mokyklų pastatų ir patalpų panaudojimo.

Savivaldybėje tinkamai organizuojamas neformalusis švietimas ir vaikų užimtumas, įgyvendinamos neformaliojo ugdymo programos.

Švietimo skyrius organizavo vaikų vasaros poilsio ir užimtumo programų konkursus, vykdė kitus vaikų socializacijos projektus. Šių programų vykdymui lėšos numatytos rajono savivaldybės biudžete.

Nesulaukiant jaunų pedagogų mokyklose, kasmet vis labiau jaučiamas ugdymo dalykų mokytojų, pagalbos mokiniui specialistų (ypač psichologų) trūkumas.

1. **Švietimo procesas (parodo priežastiniais ryšiais susijusių švietimo sistemos pokyčių eigą)**

Rodikliais apžvelgiamas mokymas ir mokymasis, kai kurie ugdymo procesų organizavimo ir valdymo aspektai.

**3.1. Mokinių, turinčių specialiųjų ugdymosi poreikių (išskyrus atsirandančius dėl išskirtinių gabumų), ugdomų integruotai bendrosios paskirties mokyklose, dalis**

|  |  |  |  |
| --- | --- | --- | --- |
|  | 2021–2022 | 2022–2023 | 2023–2024 |
| **Kėdainių r. sav.** | 14,90 | 14,24 | 14,6 |  |
| **Lietuva** | 11,90 | 11,90 | 12,5 |  |

*Šaltinis: ŠVIS.*

Nuo 2023 m. rugsėjo 1 d. bendrojo ugdymo mokyklose ugdomi 759 mokiniai, turintys specialiųjų ugdymosi poreikių, tai yra 14,6 proc. nuo visų besimokančiųjų mokinių skaičiaus. Mokinių, turinčių specialiųjų ugdymosi poreikių, skaičius Savivaldybėje pastaraisiais metais išlieka stabilus (2022 m. – 14,24 proc.; 2021 m. – 14,9 proc.). Plėtojant įtraukųjį ugdymą, siekiama visiems, įvairių poreikių besimokantiesiems sukurti lygias mokymosi galimybes, mokantis drauge su kitais.

Dar 88 specialiųjų ugdymosi poreikių turintys mokiniai ugdomi Kėdainių „Spindulio“ mokykloje, pagrindinės mokyklos tipo specialiojoje mokykloje intelekto sutrikimą turintiems mokiniams.

**3.2. Negalią turinčių mokinių dalis nuo mokinių, turinčių specialiųjų ugdymosi poreikių (išskyrus atsirandančius dėl išskirtinių gabumų), ugdomų integruotai bendrosios paskirties mokykloje**

|  |  |  |  |
| --- | --- | --- | --- |
|  | 2021–2022 | 2022–2023 | 2023–2024 |
| **Kėdainių r. sav.** | 16,47 | 17,86 | 18,3 |  |
| **Lietuva** | 11,2 | 11,7 | 12,1 |  |

*Šaltinis: ŠVIS.*

Integruotai bendrojo ugdymo mokyklose ugdomų negalią turinčių mokinių daugėja, todėl įtraukiojo ugdymo plėtrai užtikrinti būtina vykdyti kompleksines priemones: aprūpinti mokyklas reikalingomis mokymo ir techninės pagalbos priemonėmis, stiprinti švietimo pagalbos specialistų komandas, tobulinti mokytojų įtraukiojo ugdymo srities kompetencijas.

**3.3. Švietimo pagalbą gaunančių mokinių dalis**

|  |  |  |  |
| --- | --- | --- | --- |
|  | 2021–2022 | 2022–2023 | 2023–2024 |
| **Kėdainių r. sav.** | 91,50 | 93,02 | 93,3 |
| **Lietuva** | 79,10 | 81,20 | 79,9 |

*Šaltinis: ŠVIS.*

Vertinant įtraukiojo švietimo principų įgyvendinimą, pastebimi teigiami pokyčiai. Nuosekliai gerėja mokinių, turinčių specialiųjų ugdymosi poreikių, įtrauktis, jų integruotas ugdymas bendrosiose klasėse, neformaliojo švietimo veiklose ir savivaldybės finansuojamose vaikų vasaros poilsio stovyklose.

**3.4. Vienai sąlyginei mokytojo pareigybei tenkančių mokinių skaičius bendrojo ugdymo mokyklose**

|  |  |  |  |
| --- | --- | --- | --- |
|  | 2021–2022 | 2022–2023 | 2023–2024 |
| **Kėdainių r. sav.** | 11,12 | 11,59 | 11,8 |
| **Lietuva** | 11,80 | 12,00 | 11,6 |

*Šaltinis: ŠVIS.*

Tinklo pertvarkos plane 2023 m. numatytas rodiklis – 13 – nepasiektas. Daroma nežymi pažanga, bet pasiekti 2025 m. numatytą rodiklį – 14 – bus labai sunku.

**3.5. Mokytojų, dirbančių pilnu etatu, dalis (proc.)**

2023 m. 61,5 proc. mokytojų (pagrindinė pareigybė), dirbančių pagrindinėje darbovietėje, dirba pilnu etatu; 2022 m. – 58 proc., 2021 m. – 51,6 proc. (*Šaltinis: Kėdainių rajono savivaldybės administracijos Švietimo skyrius*).

Dėl mažo mokinių skaičiaus, nepilnų, jungtinių klasių sudėtinga pasiekti, kad kaimo mokyklose dirbtų mokytojai pilnu etatu. Nežiūrint į tai, numatyti mokyklų struktūrų pokyčiai mokyklų tinklo 2021–2025 metų bendrajame plane. Daroma pažanga.

**3.6. Švietimo pagalbos specialistų, tenkančių 100 mokinių, skaičius**

|  |  |  |  |
| --- | --- | --- | --- |
|  | 2021–2022 | 2022–2023 | 2023–2024 |
| **Kėdainių r. sav.** | 0,86 | 0,81 | 0,82 |
| **Lietuva** | 0,84 | 0,81 | 0,76 |

*Šaltinis: ŠVIS.*

Mokyklose teikiama mokiniams reikalinga psichologinė, specialioji pedagoginė, socialinė pedagoginė ir specialioji pagalba.

Savivaldybės ugdymo įstaigose patvirtinta 128,45 švietimo pagalbos specialistų (socialinių pedagogų, psichologų, specialiųjų pedagogų, logopedų, mokytojų padėjėjų) etatų (2022 m. – 121,4). Esant poreikiui, pasitelkiama kitų institucijų pagalba: mokiniams ir mokytojams pagalbą teikia Kėdainių švietimo pagalbos tarnybos specialistai, Kėdainių ,,Spindulio“ mokyklos pedagogai.

**Išvada.** Visos rajono savivaldybės mokyklos pasirengusios priimti vaikus dėl įgimtų ir (ar) įgytų sutrikimų turinčius specialiųjų ugdymosi poreikių (SUP). Tačiau švietimo pagalbos poreikis nėra pilnai patenkinamas, kai kurie etatai dėl specialistų trūkumo nėra išnaudojami.

Mokytojų motyvacijos programoje numatytos priemonės pedagogų stygiaus problemai spręsti. Ieškoma galimybių didinti švietimo pagalbos specialistų skaičių, ypač psichologų, siekiant užtikrinti švietimo pagalbos prieinamumą kiekvienam specialiųjų ugdymosi poreikių mokiniui.

1. **Švietimo rezultatai (parodo būvį pasibaigus tam tikram švietimo proceso etapui arba švietimo sukurtą produktą)**

Rajono savivaldybės švietimo kokybę mokyklose iš dalies įvertinti leidžia keli informaciniai kriterijai: mokymosi pasiekimai ir pažanga, mokymosi sėkmingumas.

**4.1. Pagrindinio ugdymo pasiekimų patikrinimo metu bent pagrindinį mokymosi pasiekimų lygį pasiekusių mokinių dalis**

|  |  |  |  |
| --- | --- | --- | --- |
| **Lietuvių kalba**  **bent 6-10 balų** | 2020–2021 | 2021–2022 | 2022–2023 |
| Kėdainių r. sav. | 78,06 | 79,43 | 81,6 |  |
| Lietuva | 74,1 | 70,3 | 74,9 |  |

|  |  |  |  |
| --- | --- | --- | --- |
| **Matematika**  **bent 6-10 balų** | 2020–2021 | 2021–2022 | 2022–2023 |
| Kėdainių r. sav. | 66,07 | 20,83 | 39,3 |  |
| Lietuva | 63,1 | 25,9 | 47,2 |  |

|  |  |  |  |
| --- | --- | --- | --- |
| **Lietuvių kalba**  **bent 7-10 balų** | 2020–2021 | 2021–2022 | 2022–2023 |
| Kėdainių r. sav. | 53,32 | 52,34 | 59,4 |

|  |  |  |  |
| --- | --- | --- | --- |
| **Matematika**  **bent 7-10 balų** | 2020–2021 | 2021–2022 | 2022–2023 |
| Kėdainių r. sav. | 53,32 | 11,72 | 27,6 |

*Šaltinis: ŠVIS.*

**Mokinių pasiekimų kaita.** PUPP rezultatai rodo, kad nuo 2019 m. iki 2023 m. lietuvių kalbos ir literatūros pasiekimai kasmet gerėjo, daugėjo mokinių, pasiekusių pagrindinį ir aukštesnįjį pasiekimų lygį. Savivaldybės PUPP lietuvių kalbos ir literatūros rezultatai yra aukštesni nei šalies vidurkis.

Pagerėjo, bet išlieka tobulintini pagrindinio ugdymo matematikos pasiekimai – 2023 m. ketvirtadalis (25,2 proc.) mokinių nepasiekė patenkinamo PUPP matematikos pasiekimų lygio (2022 m. – 45 proc.) 2023 m. matematikos surinktų taškų procentinis vidurkis savivaldybėje yra 2,4 proc. mažesnis už šalies vidurkį, (2022 m. buvo 4 proc.).

Atotrūkis tarp savivaldybės mokyklų pasiekimų išlieka: 8 mokyklų lietuvių kalbos ir literatūros ir 8 mokyklų matematikos pasiekimų taškų vidurkis nesiekia šalies ar Savivaldybės vidurkio.

**4.2. Tris ir daugiau valstybinių brandos egzaminų išlaikiusių abiturientų dalis**

|  |  |  |  |
| --- | --- | --- | --- |
|  | 2020–2021 | 2021–2022 | 2022–2023 |
| **Kėdainių r. sav.** | 67,21 | 60,70 | 65,7 |
| **Lietuva** | 58,3 | 56,7 | 59,8 |

*Šaltinis: ŠVIS.*

Savivaldybėje padaugėjo tris ir daugiau valstybinius brandos egzaminus išlaikiusių abiturientų. Lyginant su šalies rodikliu, ši dalis taip pat didesnė.

**4.3. Abiturientų, laikiusių valstybinius brandos egzaminus (VBE), rezultatų įvertinimas pagal pagrindinį ir aukštesnįjį lygius**

|  |  |  |  |  |
| --- | --- | --- | --- | --- |
|  | Pasiekimų lygis | 2020–2021 | 2021–2022 | 2022–2023 |
| **Kėdainių r. sav.** | Aukštesnysis lygis | 8,57 | 6,59 | 6,98 |
| Pagrindinis lygis | 41,16 | 40,17 | 40,99 |
| Patenkinamas lygis | 47,3 | 46,98 | 49,81 |
| **Lietuva** | Aukštesnysis lygis | 9,85 | 6,78 | 8,02 |
| Pagrindinis lygis | 36,57 | 35,98 | 37,59 |
| Patenkinamas lygis | 47,28 | 47,12 | 48,84 |

*Šaltinis: ŠVIS.*

VBE rezultatai pastaraisiais metais kito nežymiai. Daugiau abiturientų pasiekė aukštesnįjį ir pagrindinį pasiekimų lygį.

5 VBE rezultatai yra aukštesni nei šalies, o fizikos, geografijos ir informacinių technologijų – žemesni.

2023 m. 12 abiturientų gavo šimto balų įvertinimus (2022 m. – 13, 2021 m. – 16), 1 abiturientui įteiktas brandos atestatas su pagyrimu (2022 m. – 1).

**4.4. Nacionalinio mokinių pasiekimų patikrinimo (NMPP) rezultatai**

Nacionalinis mokinių pasiekimų patikrinimas yra turimų žinių įsivertinimas, parodantis, kurias žinias ir gebėjimus reikia stiprinti.

2023 m**.** NMPP 4 klasėsmokinių matematikos rezultato procentinis vidurkis atitinka šalies vidurkį, pagrindinį lygį pasiekė 77,5 proc. mokinių, aukštesnįjį – 11,5 proc. Skaitymo rezultato vidurkis žemesnis nei šalies, pagrindinį lygį pasiekė 69,5 proc. mokinių. 8 klasės mokinių matematikos rezultato vidurkis žemesnis nei šalies, pagrindinį lygį pasiekė 28,6 proc. mokinių, skaitymo – atitinka šalies rezultato vidurkį, pagrindinį lygį pasiekė 63,4 proc. mokinių.

2022 m. NMPP 4 klasių mokinių skaitymo pasiekimų vidurkis artimas šalies vidurkiui, 8 klasės visų dalykų (gamtos mokslų, matematikos, skaitymo ir socialinių mokslų) pasiekimai daugiau kaip 3 proc. didesni už šalies vidurkį.

**4.5. Abiturientų, įstojusių į universitetus ir kolegijas nuo bendro tais pačiais metais įgijusių vidurinį išsilavinimą abiturientų skaičiaus, dalis**

Mokinių, baigusių 12 bendrojo ugdymo programos klasių ir tais pačiais metais tęsiančių mokslą universitete, dalis (%)

|  |  |  |  |
| --- | --- | --- | --- |
|  | 2020–2021 | 2021–2022 | 2022–2023 |
| **Kėdainių r. sav.** | 56,04 | 47,73 | 45,26 |
| **Lietuva** | 55,53 | 52,41 | 55,75 |

*Šaltinis: ŠVIS.*

Mokinių, baigusių 12 bendrojo ugdymo programos klasių ir tais pačiais metais tęsiančių mokslą kolegijoje, dalis (%)

|  |  |  |  |
| --- | --- | --- | --- |
|  | 2020–2021 | 2021–2022 | 2022–2023 |
| **Kėdainių r. sav.** | 24,15 | 29,55 | 34,05 |
| **Lietuva** | 29,19 | 30,69 | 28,76 |

*Šaltinis: ŠVIS.*

Mokinių, baigusių 12 bendrojo ugdymo programos klasių ir tais pačiais metais tęsiančių mokslą profesinėje mokykloje, dalis (%)

|  |  |  |  |
| --- | --- | --- | --- |
|  | 2020–2021 | 2021–2022 | 2022–2023 |
| **Kėdainių r. sav.** | 19,81 | 22,73 | 20,69 |
| **Lietuva** | 15,29 | 16,9 | 15,49 |

*Šaltinis: ŠVIS*

*.*

**Išvada.** Būtina mokyklose išnagrinėti patikrinimų rezultatus, objektyviai įvertinti mokinių žinias, nustatyti aiškius siekinius ir priemones, padėsiančias siekti geresnių rezultatų bei mažinti skirtumus tarp mokyklų. Stiprinti mokytojų kompetenciją nustatant individualius mokinių mokymosi poreikius ir teikti reikiamą pagalbą, įgyvendinti priemones.

Dalyvaujant „Tūkstantmečio mokyklų“ programoje, būtina plėsti STEAM centrų veiklą mokyklose, stiprinti gamtamokslinės srities mokytojų dalykines kompetencijas, siekiant aukštesnės ugdymo kokybės.

VBE rodikliai išlieka stabilūs, abiturientų lūkesčiai  mokytis aukštosiose mokyklose sumažėjo, išaugo norinčiųjų studijuoti kolegijose skaičius.

**IŠVADOS**

Kėdainių rajono savivaldybės mokyklų tinklo pertvarkos 2021–2025 metų bendrasis planas **įgyvendintas iš dalies**: Kėdainių r. Miegėnų pagrindinė mokykla tapo Akademijos gimnazijos skyriumi, bet Kėdainių rajono savivaldybės tarybai nepritarus dėl sutikimo reorganizuoti prijungimo būdu Kėdainių r. Dotnuvos pagrindinės mokyklos, prijungiant prie Kėdainių r. Akademijos gimnazijos skyriaus teisėmis, padidėjo jungtinių klasių skaičius rajone.

Pradėta dviejų švietimo įstaigų (Kėdainių lopšelių-darželių „Varpelis“ ir „Vyturėlis“) pastatų renovacija. Visiems savivaldybės vaikams užtikrinamas dalyvavimas ikimokyklinio ugdymo programose.

Siekiant užtikrinti reikiamą pedagogų poreikį ugdymo procesui organizuoti ir pritraukti pedagogus dirbti švietimo įstaigose, įgyvendinama mokytojų motyvacijos programa, skirtas finansavimas 4 pedagogams, siekiantiems įgyti ikimokyklinio ir priešmokyklinio ugdymo pedagogų kvalifikaciją.

Kėdainių r. Akademijos gimnazijoje ir Kėdainių Juozo Paukštelio progimnazijoje įgyvendintas projektas „Kokybės krepšelis“, įsisavintos visos projektui skirtos lėšos, įvykdytos suplanuotos veiklos. Šiose įstaigose atliktas išorės vertinimas, pateiktos rekomendacijos dėl mokyklų pažangos kryptingumo ir veiklos tvarumo užtikrinimo.  Savivaldybei grąžinta 10 proc. skirtų lėšų.

Keturios Savivaldybės mokyklos dalyvauja ,,Tūkstantmečio mokyklų“ programoje: kuriamos modernios (STEAM) aplinkos, organizuojamos veiklos, stiprinančios mokyklų vadovų ir pedagogų asmeninės lyderystės, STEAM, įtraukties, kultūrinio ugdymo kompetencijas, skatinančios tinklaveiką tarp mokyklų.

Visose bendrojo ugdymo mokyklose buvo atliktas Socialinių ir emocinių kompetencijų ir aplinkos tyrimas (toliau – SEKA). Tyrime dalyvavo darbuotojai ir mokiniai. Apklausos suteikė informacijos apie būtinus pokyčius didesnėje mokyklos bendruomenės dalyje, kuri nėra susijusi tiesiogiai su socialiniu ir emociniu ugdymu, bet turi įtakos mokyklai (spec. poreikių turinčių asmenų savijauta, ugdymo įstaigos aptarnaujančio personalo požiūriai, savijautos ir pan.) bei išskirti stipriąsias ir silpnąsias socialinio ir emocinio ugdymo vietas. Planuojamas tyrimų tęstinumas.

Siekiant užimti kuo daugiau vaikų po pamokų, būtina padidinti mokyklose mokinių poreikius atitinkančių neformaliojo vaikų švietimo programų pasiūlą bei įvairovę.

Švietimo, mokslo ir sporto ministerijos rekomenduojama rajono savivaldybei: mažinti mokymosi pasiekimų atotrūkį tarp skirtingų mokinių grupių (tarp kaimo ir miesto mokyklų, vaikinų ir merginų), didinti švietimo sistemos įtrauktį; mažinti 1–4 jungtinių klasių komplektų skaičių, suteikti mokiniams vienodas galimybes gauti kokybišką ugdymą, taikyti inovatyvius ugdymo(si) metodus ir būdus.

(*Šaltinis: Lietuva. Švietimas šalyje ir regionuose 2023. Įtraukusis ugdymas,* p. 167).

**\_\_\_\_\_\_\_\_\_\_\_\_\_\_\_\_\_\_\_\_\_\_\_**

*Pažangos ataskaitą parengė*

*Kėdainių rajono savivaldybės administracijos*

*Švietimo skyriaus specialistai*